钦定古今图书集成/理学汇编/文学典/第012卷 > 屠隆鸿苞 > 《三长》
## 钦定古今图书集成/理学汇编/文学典/第012卷 > 屠隆鸿苞 > 《三长》

“搜罗古今，囊括千载，可言学矣，而长于积聚，短于剪
裁，才不足也。驰骋上下，飙发雷击，可言才矣，而是非
或谬，持论靡当，识不足也。”我朝杨用修之学武库也，
吾不敢许其才。宗子相之才干将也，吾不敢许其学。
“王元美学既博综，才亦宏放，然而昧于天人之际，语
鲜性命之宗，颇溺荣华，好谭富贵，详人门代，略人德业，徒斗渔猎，罔窥本源，难以语识矣。晏婴、郑侨，识其
大处，不识微处；京房、管辂，识其微处，不识大处；蔡伯
喈、张茂先、王子年，皆世所称有识君子也。乃今观三
君子著作，并不见有卓绝千古妙智《元览》。然则三长
之中，识其最难乎？学成于人才与识得之天授者也。